

**JUHATUSE KOOSOLEKU**

**PROTOKOLL**

### Tallinn, Omavalitsusmaja Sirge tn 2, 25. oktoober 2017

Koosoleku algus: 11.00

Koosoleku lõpp: 12.30

Osalejad: Lisatud registreerimislehed

Päevakord kinnitatakse esitatud kujul

Kõik poolt, vastu ja erapooletuid ei ole.

1. **Projekti DigiMaa seisust.**

Ettekandjad Kaupo Rätsepp ja Joel Jesse

JJ: Eile andis ministeerium välja pressiteate, millega nad annavad teada, et nad soovivad kiire internetiühenduse ehk viimase miili projekti näha üleriigiliselt ja korraldavad selleks avaliku konkursi, mille raames leitakse isik, kes korraldab selle projekti ellu viimise. 6.novembril 2017 kell 15.30 kohtub minister omavalitsuste liitude esindajatega Lossiplatsi 1a konverentssaalis, kus kuuleme juba täpsemalt edasisi tegevusi. Meie jaoks on oluline, et kõik soovijad saaksid endale tulevikus kiire internetiühenduse taskukohase hinnaga ning kui keegi kolmas hakkab üleriigiliselt selle projektiga tegelema, siis meile tuleb kindlasti seni tehtud kulutused hüvitatada.

KP: Meie soovime tagasi oma seniseid tehtud kulutus. Eestvedaja eelistusi meil ei ole. Meie eesmärk on hetkel täidetud. Riigi eesmärk on katta terve Eesti kiire internetiga ja arvatavasti minnakse lihtsamat teed pidi. Hetkel on projekti vedanud maakondlikud ühendused, perspektiivis on riigil üle-eestiline võrgustamine.

JJ: Minu arvates võiks see olla riigiettevõte, kes tulevikus selle projektiga tegeleb.

KP: Viimase volikogu otsus kaotaks kehtivuse, kus otsustasime luua DigiMaa OÜ ja projektijuhi kulude katmise aasta 2017 lõpuni. Need tegevused jäävad nüüd ära.

JJ: Postimees soovis kommentaare, millele teeme vastuse. Anname teada, et meile ei ole oluline, kes korraldab, oluline on see, et kõik soovijad saaksid taskukohase hinnaga endale ühenduse. Olavi Harjo tehtud töö tuleb selle valmimisel meil üle anda, hetkel on tähtaeg novembrikuu lõpp.

**Protokolliline otsus:** Informatsioon võetud teadmiseks

Kõik poolt, vastu ja erapooletuid ei ole.

1. **Harjumaa Omavalitsuste Liidu struktuuri visioon ja esialgne nägemus 2018 eelarvest**

Ettekandjad Kaupo Rätsepp ja Joel Jesse

KR: Uus tegevjuht on ametis olnud alates 16. oktoobrist 2017 ja kuulame esialgset visiooni.

JJ: Hetkel on büroos lisaks minule 4 töötajat. Alates jaanuarist on plaanis juurde võtta 5 inimest:

* + Jurist 1,0
  + Arengunõunik 1,0
  + Arengu- ja siseturvalisuse peaspetsialist 1,0
  + Rahvatervise peaspetsialist 1,0
  + Väliskoostöönõunik 1,0

Toimub arutelu kohtade vajalikkusest ja kas kõigile on täiskoht vajalik. Eelarve esialgsed prognoosid on tehtud. Tegevjuht on kindel, et kõigile on piisavalt rakendust ja kui riik kokku lepitud vahendid eraldab, siis on olemaska palkafond uute inimeste töötasudeks. Juhatus soovib uute ametnike värbamisel olla kaasatud.

Raivo Uukivi (RU): Millal saab reaalsed ülesanded töökohtadele taha ehk ametijuhendid?

JJ: Ametijuhendite eelnõud soovin valmis teha 8. novembriks, st järgmiseks juhatuse koosolekuks. Järgmisel koosolekul soovin uued ametkohad kinnitada, et hakata tegelema värbamise ette valmistamisega. Soov on võtta uued inimesed ametisse uuest aastast. Maanteeameti esindajaga rääkisin ning uuest aastast hakkab HOL koordineerima ka maakondliku liikluskomisjoni tööd, nagu varasemalt maavalitsus.

Saatsin teile tutvumiseks esialgse 2018. aasta eelarve mustandi. Kindlasti peame kujundama oma seisukoha suuremate ürituste osas, nt Harjumaa ball 2018, Vabariigi aastapäeva vastuvõtt ja Maakaitsepäev. Ettepanek oleks nendega kindlasti jätkata, traditsioone ja ühistegevust tuleb hoida ja arendada. Kindlasti peame siinkohal arvestama eelarveliste võimalustega. Estonia RO poolt tuli kiri, kus nad soovivad teada plaane, et oma 2018. aasta kalendrit paika panna. Lisaks tuleb mõelda Harju maakonna sümboolika ja tunnustuste ülevõtmisele. Uurin seda.

KR: Haridus-ja kultuurikomisjon, mis koguneb 15. novembril 2017 arutab täpsemalt ja vajadusel teeb oma ettepanekud, millega jätkame ja millisel kujul.

JJ: Ettepanek on kaaluda järgmiseks aastapäeva vastuvõtu korraldamiseks Kumna mõisa, reedel läheme vaatama.

KR: Meie oleme seal üritusi korraldanud, avati alles käesoleval aastal, st värskelt renoveeritud.

JJ: Omavalitsusmaja pinnarentidest – Eesti Maaomavalitsuste Liit (EMOL) andis meile juba suuliselt teada, et uue aasta alguses nad hakkavad juba ruume kokku tõmbama ning kogu asutus kolib välja 1. aprilliks 2018. Lähiajal saadavad nad vastava ametliku teate meile. Rääkisin Vello Jõgisooga ning tegin talle ettepaneku, et Harjumaa Ühistranspordi Keskus (HÜTK) võiks kolida peale EMOL-i lahkumist Omavalitsusmajja. HÜTK kolimine meie majja tooks ühte majja kokku maakonna jaoks olulised ühisasutused. See mõjuks kindlasti väga positiivselt kõigi osapoolte koostööle ja annaks maakonna arendamisel sünergiat. Rendipindade ja väikerentnike osas võib tekkida vajadus ümberkorraldusteks. Oluline, et maakondlikud organisatsioonid oleksid koos ühes majas. Hetkel vaatan veel hinnapoliitika üle.

Juhatuse liikmed olid nõus selle ettepanekuga, kutsuda HÜTK omavalitsuste liidu majja peale EMOL-i lahkumist.

**Protokolliline otsus:** Informatsioon võetud teadmiseks

Kõik poolt, vastu ja erapooletuid ei ole.

1. **Vahendite eraldamine**
   1. **MTÜ Harjumaa Alushariduse Juhtide Ühendus Alusharidusspetsialistide täiendkoolitus sügis 2017 summas 13 555€.**

Ettekandja Maria Mägar

**Protokolliline otsus:** Informatsioon võetud teadmiseks

Eraldada Alushariduse Juhtide Ühendusele Alusharidusspetsialistide täiendkoolituseks sügis 2017 summa 13 555€.

Kõik poolt, vastu ja erapooletuid ei ole

* 1. **Harju maakonna laulupeo harjutuspäev november 2017 summas 580€.**

Koorijuhtide ja muusikaõpetajaate Harjumaa Ühendus Harju maakonna laulupeo harjutuspäev november 2017 summas 580€.

Ettekandja Ruth Jürisalu

**Protokolliline otsus:** Informatsioon võetud teadmiseks

Eraldada Koorijuhtide ja muusikaõpetajate Harjumaa Ühendusele Harju maakonna laulupeo harjutuspäevaks novembris 2017 summa 580€.

Kõik poolt, vastu ja erapooletuid ei ole

* 1. **Rahvatantsu- ja Rahvamuusika juhtide Harjumaa Ühendus Harju maakonna tantsupeo harjutuspäev november 2017 summas 640€.**

Ettekandja Ruth Jürisalu

**Protokolliline otsus:** Informatsioon võetud teadmiseks

Eraldada Rahvatantsu- ja Rahvamuusika juhtide Harjumaa Ühendus Harju maakonna tantsupeo harjutuspäevaks november 2017 summa 640€.

Kõik poolt, vastu ja erapooletuid ei ole

1. **Kohalalgatatud teemad**

Helle Lootsman (HL): Magdaleena osas tuli eile so teisipäeval, 24. okt 2017 kiri. Kuidas sellega edasi?

JJ: Kohtutee tuleb kindlasti lõpuni käia.

Tanel Ots (TO): Korralik seletuskiri võiks ka juures olla uuele volikogule.

JJ: Eilse kirja osas peavad Magdaleena omanikud andma oma seisukoha, notariaalse lepingu eelnõu ja olukorra kokkuvõte oli kirja juures.

Kaupo Rätsepp Maria Mägar

Esimees Protokollija